cyanic-selkie/wikianc huggingface dataset:
Komsomol
Komsomoli juhid
Komsomoliorganisatsiooni viis esimest juhti – Tsetlin, Rõvkin, Šatskin, Smorodin ja Tšaplin – vahistati 1937. või 1938. aastal, mõisteti rahvavaenlastena surma ja hukati. Kuues juht Miltšakov pidi 15 aastat olema GULAG-is.
Komsomol Eestis
Eesti NSV-s oli ÜLKNÜ allorganisatsioon Eestimaa Leninlik Kommunistlik Noorsooühing (ELKNÜ). 1. jaanuaril 1978 kuulus sellesse 2657 allorganisatsiooni 153 932 liikmega.
Topoloogiline vektorruum
Topoloogiline vektorruum ehk lineaarne topoloogiline ruum on vektorruum, mis on ühtlasi topoloogiline ruum, kusjuures liitmine ja skalaariga korrutamine on pidevad tehted.
Suanpan
thumb|Suanpan. Kujutatud on arv 6 302 715 408.
Suanpan ehk hiina abakus (hiina keeles traditsioonilises kirjas 算盤; lihtsustatud hiina kirjas 算盘; pinyin 'is suanpan (suànpán)) on hiina seitsme kuulikesega arvutuslaud, abakuse ja arvelaua analoog.
See võeti kasutusele 6. sajandil pKr, teistel andmetel Hani dünastia ajal. Tänapäevane variant võeti kasutusele 12. sajandil ning tuli laialdaselt käibele Yuani dünastia ajal.
Suanpan on nelinurkne raam, millele on tõmmatud tavaliselt rohkem kui seitse (enamasti üheksa või rohkem) paralleelset traati või nööri. Risti selle sihiga on suanpan tõkke abil jaotatud kaheks ebavõrdseks osaks. Suuremas osas ("maa") on igale traadile lükitud viis kuulikest, väiksemas osas ("taevas") kaks kuulikest. Traadid vastavad kümnendkohtadele.
Kuulikesed on enamasti ümarad ning on valmistatud kõvast lehtpuupuidust.
Kuulikeste loendamisel liigutatakse neid mööda traati üles-alla.
Algasendi taastamiseks raputatakse suanpan 'i järsult, nii et kuulikesed liiguvad horisontaalselt, joondudes äärtesse.
Piklik suanpan|thumb Suanpan 'e valmistati kõikvõimalikes mõõtmetest kuni kõige miniatuursemateni välja: Jakov Perelmani kollektsioonis oli Hiinast toodud eksemplar, mille pikkus oli 17 mm ja laius 8 mm. Suanpan'i tavaline kõrgus on umbes 20 cm, laius varieerub olenevalt otstarbest.
Suanpan'il saab arvutada nii kümnend- kui ka kuueteistkümnendsüsteemis.
Tommy Remengesau
pisi|Tommy Remengesau Thomas Esang Remengesau jr. (sündinud 28. veebruaril 1956) on Belau poliitik.
Tommy Remengesau oli Belau president 1. jaanuarist 2001 kuni 15. jaanuarini 2009 ja 17. jaanuarist 2013 kuni 21. jaanuarini 2021.
Friends
Friends ('sõbrad') võib tähendada järgmist:
Erdenet
pisi|Erdenet
Erdenet (mongoli keeles Эрдэнэт 'aarete mägi') on linn Mongoolias, Orhoni aimaki keskus. Erdenet on elanike arvult Mongoolia teine linn.
Erdenet asub Mongoolia põhjaosas Bürengij ahelikus, mida põhjas ääristab Selenge ja lõunas Orhoni jõgi. Ta jääb pealinnast Ulaanbaatarist linnulennult 240 km loodesse, kaugus põhjas olevast Venemaast on poole väiksem. Maanteed pidi on Ulaanbaatar 371 km kaugusel.
Erdenetis on mandriline kliima. Suved on pisut jahedamad kui Eestis, talved aga väga külmad. Kõige palavamad kuud on juuli (keskmiselt +15,5 °C) ja juuni (+14,1 °C), kõige külmemad on jaanuar (–17 °C) ja detsember (–14,7 °C). Aastane keskmine temperatuur on +0,1 °C.
Aastane keskmine sademete hulk on 341 mm. Kõige sademeterohkemad kuud on juuli (91 mm) ja august (71 mm), kõige kuivemad jaanuar ja veebruar (2 mm).
Linn asutati 1975. aastal, et majutada vasekaevanduse töölisi. Ka tänapäeval on linna lähedal asuv maailma suuruselt neljas vasekaevandus linna suurim tööandja. 2006. aasta andmetel kaevandati Erdenetis aastas 22,23 miljonit tonni vasemaaki, millest toodeti 126 700 tonni vaske ja 1954 tonni molübdeeni. Kaevandus andis Mongoolia rahvuslikust kogutoodangust 13,5% ja kogutud maksudest 7%. Erdeneti Kaevanduskorporatsioon on Mongoolia-Venemaa ühisettevõte, millest Mongooliale kuulub 51% ja Venemaale 49%. Ettevõte annab Mongooliale enamuse selle välisvaluutast.
Linna tähtsust näitab asjaolu, et Erdeneti ümber on loodud eraldi Orhoni aimakk, mis on pindalalt Mongoolia väikseim aimakk.
Erdenetil on raudteeühendus. Transmongoolia raudteelt läheb Darhanist Erdenetti haruraudtee. Otse raudteeühendust pealinnaga ei ole: rongiga tuleks sõita Darhani kaudu, mis teeks terava kolmnurga. Venemaale Ulan-Udesse läheb raudtee seevastu üsna otsejoones.
Erdenetis toodetakse veel ehitusmaterjale, toiduaineid ja vaipu ning töödeldakse puitu ja villa. Kaevanduse ja linna varustamiseks elektrienergiaga rajati 1988 kivisöel töötav Erdeneti soojuselektrijaam.
OD-N-Aiwo Hotel
OD-N-Aiwo Hotel on hostel Naurus Aiwo ringkonnas. Üks kahest Nauru majutusasutusest.
Tubades on õhukonditsioneerid, tee- ja kohvimasinad. Saab rentida autot. Samuti asub hotellis restoran, mis pakub kohapealseid toite.
Ruth Benedict
Ruth Benedict (sünninimi Ruth Fulton; 6. juuni 1887 New York – 17. september 1948 New York) oli USA kultuuriantropoloog ja kirjanik. Kirjanikuna kasutas ta pseudonüümi Anne Singleton.
1905. aastal astus ta Vassar College'isse. Pärast kooli lõpetamist 1909 reisis ta Euroopas, kus tutvus ka Stanley Benedictiga, kellest sai tema abikaasa (abielu lahutati 1930).
Ruth Benedict õppis 1919–1923 Columbia Ülikoolis ja lõpetas selle doktorikraadiga. 1923. aastast kuni surmani töötas ta samas ülikoolis õppejõuna. Kaks kuud enne surma sai ta korraliseks professoriks.
Tema õpetaja ja juhendaja oli Franz Boas, keda on nimetatud ameerika antropoloogia isaks. Ruth Benedict jätkas tema tööd ja näitas oma teostes, et rass, keel ja kultuur on üksteisest sõltumatud. Boase ja Benedicti järgi ei ole väide, et mõni rass on teisest väärtuslikum, tõsiseltvõetav. Nad olid oma aja mõjukad antirassismi teoreetikud.
René Descartes
René Descartes [rön'ee dek'art] (ladinapäraselt Renatus Cartesius; 31. märts 1596 La Haye en Touraine, Prantsusmaa – 11. veebruar 1650 Stockholm, Rootsi) oli prantsuse matemaatik, filosoof ja loodusteadlane. Teda kutsutakse uusaja filosoofia isaks. Kuna Descartesi ladinapärane nimi oli Cartesius, kutsutakse tänapäeval tema filosoofilist õpetust ning tema filosoofilistest ideedest välja arenenud filosoofiasuundi kartesianismiks.
Elukäik
Descartes sündis Kesk-Prantsusmaal La Haye en Touraine'is, mis nimetati 1802. aastal tema auks ümber Descartesiks. Koht kannab sama nime ka tänapäeval. Kui ta oli üheaastane, suri tema ema Jeanne Brochard sünnitusel. Isa Joachim oli Rennes'is paikneva Bretagne'i kohtu liige. René elas koos vanaema ja vanaonuga. 1607. aastal (nii hilja nõrga tervise tõttu) asus ta õppima La Flèche'i jesuiitide koolis (Collège Royal Henry-Le-Grand), kus ta tutvus matemaatika ja füüsikaga, sh Galileo Galilei töödega. Pärast lõpetamist 1614. aastal õppis ta kaks aastat Poitiers' ülikoolis, kus sai bakalaureuse- ja litsentsiaadikraadi õiguses. Tema isa soovis, et pojast saaks jurist. Hiljem suundus Descartes Pariisi.
Descartes elas 1629. aastast Hollandis. Ta kirjutas töid filosoofiast, optikast, geomeetriast ja hinge loomusest. Matemaatikas on tema tööd aluseks koordinaatteljestiku kasutamisele geomeetrias, mis liidab kokku algebra ja geomeetria. Descartes lahkus Hollandist 1649. aastal, suundudes kuninganna Kristiina kutsel Stockholmi, kus ta suri 1650. aastal kopsupõletikku.
Descartesi filosoofia
pisi|"Principia philosophiae", 1685 Descartesi filosoofia eesmärgiks oli leida tõsikindel teadmine, kus poleka mingit ruumi eksitusteks. Eesmärgiks oli kahtluse ületamine. Ta püüdis välja selgitada, kas on olemas tõsikindel tunnetus, ning kui see peaks olemas olema, siis mille kohta see käib. Descartesi ei rahuldanud traditsioonilised akadeemilised teadmised ega raamatutarkused, kuna need ei andnud vastust küsimusele, kas saab midagi tõsikindlalt teada. Descartes on oma kasvatuse kohta öelnud:
".. ja kuna mulle kinnitati, et nende abil võib omandada selge ja kindla tunnetuse kõige selle kohta, mis on elule kasulik, siis oli mu ülimaks sooviks neid tundma õppida. Aga niipea kui ma olin lõpetanud kogu selle õpikursuse, mille lõpul tavaliselt võetakse vastu õpetlaste seisusesse, muutsin täielikult oma arvamust. Ma olin segaduses nii paljudest kahtlusist ja eksimusist, et mulle näis, et mu õppimispüüust ei olnud muud tulu kui et ma avastasin ikka rohkem ja rohkem oma teadmatust."
Ehkki Descartes arvas, et kooliharidus ei anna tõsikindlat teadmist, pidas ta sellest ikkagi lugu, kuna leidis, et koolis loetavates kirjatükkides saab teadmisi autorite kõige parematest mõtetest, sest vaid need on raamatutesse kirja pandud. Ta pidas erinevatest autoriteetidest lugu, ent oli ühtaegu veendunud, et autorite olemasolev teadmine ei vasta kuidagi tema tõsikindluse nõudele, ning uskus, et suudab ise paremat.
Cogito ergo sum
Descartes väitis, et kui inimene mõtleb, kas ta olemas on, siis ainuüksi mõtlemine tõendab, et on.
Descartesi cogito-argumendi aluseks on, et ükskõik kui palju kahtlusi inimesel ka ei tekiks, siis tema olemasolu on vähemalt tõene, sest muidu ei oleks tal võimalik kahelda. Selle vastu räägib mõneti fakt, et magades inimesed ei mõtle ega kahtle endas, kuid Descartes väitis oma teoses "Arutlus meetodist":
"Kui ma aga lõpuks kaalusin, et kõik need mõtted, mis meil on ärkvel olles, võivad meil tulla ka magades, kuigi nad pole tõelised, siis otsustasin ma oletada, et kõik mu vaimu kunagi sattunud asjad ei olnud tõelisemad mu unenägude illusioonidest. Kuid kohe seepeale panin ma tähele, et sel ajal, kui ma tahtsin mõelda, et kõik on väär, oli paratamatult tarvilik, et mina, kes ma seda mõtlesin, ka midagi oleksin. Ja kui ma märkasin, et see tõde − ma mõtlen, järelikult olen − oli nii kindel ja püsiv, et teda ei suutnud kõigutada isegi skeptikute kõige liialeminevamad oletused, siis ma otsustasin, et ma võisin teda pidada kahtlemata minu otsivaks filosoofia esimeseks printsiibiks."
Juba Augustinus käsitles mõneti cogito-argumenti, ent tema jaoks oli see pigem möödaminev nähtus, Descartesi jaoks aga kogu ta filosoofia alus. Descartesi filosoofia järgi on ainus, milles kahelda ei saa, iseenese olemasolu.
Hing ja keha
Descartes avaldas käsitlenud kahe substantsi õpetust, mis seisneb hinge ja keha eraldatuses. Descartes on öelnud, et tema, s.o hing, mille tõttu ta on see, mis ta on, on täiesti erinev kehast, ja teda on isegi kergem tunnetada kui keha, sest kui ei oleks keha, siis hing oleks ikkagi see, mida ta on. Hinge olemasolu on Descartes kindlaks teinud just cogito-argumendi alusel, ent kuna keha ja hing asetsevad eraldi, ei ole sugugi lihtne kindlaks teha keha olemasolu. Descartes arvas, et inimese hing kontrollib keha läbi ainukese üksikorgani, käbikeha. Hing ei saa otseselt mõjutada keha käitumist, vaid enne on vaja käbikeha vibratsioonidega esile kutsuda emotsioonid, mis suunavad edasist käitumist. Samuti on Descartes välja toonud, et mõningatel üksikutel juhtudel on keha ka vaimu võimeline mõjutama, nt juhul kui kirg juhib inimese tegevust. (otsi viide! - viide puudub). Descartes käsitles kirge füsioloogilisest seisukohast, arvates, et kired peegeldavad inimkeha, mitte aga hinge seisundit. Descartes eristas kuut põhikirge: imestus, armastus, vihkamine, soov, rõõm ja kurbus.
Põhjused, miks Descartes valis hinge ja keha ühenduskohaks just käbikeha:
1) Hing on ühtne ning ka käbikeha on ajus vaid üks, mistõttu saab sinna koonduda mitme organi (nt kahe silma) info.
2) Käbikeha paikneb ajuvatsakeste lähedal. Descartes uskus, et ajuvatsakeste seljaajuvedelik juhib närvide abil keha tegevust ning käbikeha mängib selles protsessis olulist rolli. Meeleorganitelt saadud info liigub närvide kaudu käbikehasse, milles info vastu võetakse, saavad tekkida emotsioonid ning seejärel keha reaktsioon stiimulile.
Descartesi arvates ei olnud loomad intelligentsed ega mõistuslikud olevused, kuid nad said oma meeltega vastu võtta tajukogemusi. Mõtlemine muudab inimkäitumise märksa paindlikumaks kui seda on loomade käitumine. Descartesi filosoofia kohaselt olid loomad nagu masinad, kelle käitumuslikuks vastuseks oli refleks. Inimesed seevastu on võimelised uues situatsioonis oma käitumist kohandama tänu mõtlemise olemasolule.
Jumala eksistents
Jumalal on Descartesi filosoofias väga tähtis koht. Descartesi ei huvita Jumala olemasolu teoloogilistel põhjustel, vaid pigem on Jumalal süstemaatiline roll tema filosoofias, mis tähendab, et lähenemisviis Jumalale on mõistuspärane, ning kuna ratsionaalne inimene usub vaid argumente, tuleb ka Jumala olemasolu tõestada. Descartes on esitanud oma versioonid kosmoloogilisest ja ontoloogilisest jumalatõestusest. Ontoloogiline tõestus Descartesi sõnastuses kätkeks seda, et inimesel on mõttes mingi selge ja täpne tingimusteta täiusliku olendi idee. See idee on sama kallutamatu kui matemaatilised tõed või geomeetrilised kujundid. Näide Jumala olemusest ja võrdlusest geomeetriliste kujunditega Descartesi teosest "Viies meditatsioon":
".. Jumala olemasolu ei saa olla eraldatud tema olemusest nagu võrdkülgse kolmnurga olemusest kolme nurga suurus, mis võrdub kahe täisnurgaga, või mäe idee oru ideedest. Niisiis ei ole vähem tülgastav vaadelda Jumalat (see tähendab sõltumatult täiuslikku olendit) ilma eksistentsita (kel puuduks mingi täiuslikkus), kui vaadelda mäge ilma oruta."
Kirjandus
pisi|Descartesi kuju tema sünnilinnas
Meneni hotell
Meneni hotell on üks kahest hotellist Naurus. Ehitatud 1969. aastal. Hotellis on 119 tuba ja konverentsikeskus 200 inimesele. Igas toas on konditsioneer, televiisor, videomakk ning tee- ja kohviaparaadid. Hotellis asuv restoran pakub tai, hiina ja teiste rahvusköökide toite.
Astrid Böning-Nõlvak
Astrid Böning-Nõlvak (sündinud 30. aprillil 1980 Pärnus) on eesti rahvamuusik ning rahvamuusikaõpetaja.
Ta on õppinud Pärnu Muusikakoolis ja aastatel 1997–2002 Viljandi Kultuurikolledži rahvamuusika erialal.
Aastast 2002 on ta Käina Huvi- ja Kultuurikeskuses rahvamuusikaõpetaja.
Ta algatas 2005. aastal pärimusmuusikafestivali Hiiu Folk ning on selle peakorraldaja ja programmijuht.
Võrulaste tahteväljenduspäev
Võrulaste tahteväljenduspäev (võru Võrokõisi julgusõ päiv) on 21. oktoobril tähistatav püha, millega meenutatakse 21. oktoobril 1987 Võru kalmistul Vabadussõjas langenute auks korraldatud miitingut.
Maive Rute
pisi|Maive Rute 2021. aasta Arvamusfestivalil Maive Rute (sündinud 7. mail 1966 Raplas ) on eesti ettevõtlusspetsialist ja endine Eesti Panga asepresident.
Haridus
Ta õppis esmalt Käru koolis, ent suundus 8. klassist õppima Türi Keskkooli, mille lõpetas 1984. aastal kuldmedaliga. 1991. aastal lõpetas ta cum laude Eesti Põllumajandusakadeemia ökonomist-organisaatorina. Ärijuhtimise magistrikraadi kaitses ta 1996. aastal Austrias Doonau Ülikoolis. 2008. aastal sai ta teise magistrikraadi Pariisi XI Ülikoolist (Université Paris-Sud), 2012–2013 täiendas end Harvardi Ülikoolis.
Töökäik
Aastail 1992–1994 oli ta USA nõuandeorganisatsiooni VOCA Eesti programmi direktor, 1994–1995 PricewaterhouseCoopersi assisteeriv audiitor, 1995–1997 Balti-Ameerika Ettevõtlusfondi vanemanalüütik, 1997–2000 Maaelu Laenude Tagamise Sihtasutuse juhataja, 2000–2005 sihtasutuse KredEx juhataja.
Võrulaste tahteväljenduspäev
Ajalugu
21. oktoobri varahommikul viidi mälestusmiitingu korraldajad Võru Sõjakomissariaadi poolt Tallinnasse. Vaatamata sellele kogunes 21. oktoobri õhtul kell 18.30 umbes 3000–4000 inimest Võru kalmistu esisele platsile. Kalmistu oli ümber piiratud umbes 400 miilitsa ja julgeolekutöötaja poolt. Tekkis vastasseis, milles haaras initsiatiivi rahvas. Kalmistut piiravast ahelikust murti läbi ja suunduti Vabadussõjas langenute kalmudele, mille noored päevad varem korda olid teinud.
Maive Rute
Töökäik
Alates 2005. aastast on ta töötanud Euroopa Komisjonis. Aastatel 2005–2009 oli ta ettevõtluse ja tööstuse peadirektoraadi väikeettevõtluse ja innovatsiooni direktoraadi direktor, 2009–2013 teadusuuringute ja innovatsiooni peadirektoraadi biotehnoloogia ja põllumajandusliku toidutööstuse direktoraadi direktor, 2013–2016 teadusuuringute ja innovatsiooni peadirektoraadi ressursidirektor. 2016. aastal nimetati ta Euroopa Komisjoni teadusuuringute ühiskeskuse peadirektori asetäitjaks.
29. juulil 2019 kinnitati ta Eesti Panga asepresidendiks alates 1. oktoobrist 2019. 30. septembril 2020 teatas Rute, et lahkub sel sügisel Eesti Panga asepresidendi kohalt ning asub tööle Euroopa Komisjoni siseturu, tööstuse ja ettevõtluse peadirektoraadi (DG GROW) peadirektori asetäitjana. Tema viimane tööpäev Eesti Pangas oli 31. oktoobril 2020.
Võrulaste tahteväljenduspäev
Ajalugu
Kuuldustest, et juhid on ära viidud vallandas pahameeletormi. Vihane rahvamass suundus kalmistult Võru kesklinna. Tagasihoidlikust mälestusmiitingust kasvas välja laiade rahvahulkade toetusel Nõukogude vastane meeleavaldus. Esmakordselt okupeeritud Eestis tõsteti peade kohale sinimustvalge lipp, mida võimurid ei söandanud maha rebida.
Võrulaste tahteväljenduspäeva korraldajad
Idee eestvedajateks on Vaba-Sõltumatu Kolonn Nr. 1, kes on otsinud koostööd ja toetust Võru Linnavalitsuselt, Võrumaa muuseumilt ja kultuurimajalt Kannel.
Maive Rute
Töökäik
Detsembrist 2019 on ta Tallinna Tehnikaülikooli nõukogu liige.
Võrulaste tahteväljenduspäev
Esimene võrulaste tahteväljenduspäev
2007. aasta võrulaste tahteväljenduspäeva tipphetkeks sai üle poole tuhande inimese tõrvikutega rongkäik kalmistult Võru kesklinna, et mälestada aega 20 aastat tagasi, kui Võrust sai mõneks ajaks vaba mõtte pealinn.
Maive Rute
Isiklikku
Tema abikaasa Jüri Rute on Euroopa Komisjoni maaelu programmi ametnik. Neil on lapsed Caroline ja Georg.
Võrulaste tahteväljenduspäev
Esimene võrulaste tahteväljenduspäev
Mälestusteenistusele Võru kalmistul Vabadussõjas langenute haudadel kogunes mitusada inimest. Langenud vabadussõjalaste kõrval peeti meeles ka manala teele läinud Kolonni liikmeid. Kõik soovijad said pärast mälestusteenistust kalmistu väravas läita tõrviku. Üks ettevõtmise toetajatest pakkus rongkäigus osalejatele Eesti lippe. Nii see rahvavägi oma marssi alustas, teiste hulgas sammusid ka linnapea ja linnavolikogu esimees. Mida enam kesklinna poole, seda rohkem nägi tänava ääres tervitajate salgakesi. Kõlasid ka mõned hüüded: "Elagu vaba Eesti!" Kesklinna jõudes võttis rongkäigu pea üles laulu "Kaunistagem Eesti kojad...".
Rongkäigus osalejaid ja ülejäänud linnarahvast tahteväljenduspäeva puhul tervitama tulnud president Toomas Hendrik Ilves tunnustas noori, kes julgesid 20 aastat tagasi okupatsioonivõimude vastu astuda. "Mida on Võru noorte tollasest südikusest täna õppida?" esitas ta küsimuse ja vastas ise: "Esiteks, kui inimesed julgevad julged olla, siis hakkab impeerium murenema, kuni pudeneb tükkideks. Ükskord see juhtub niikuinii. Teiseks, iga võõra võimu või koduse diktaatori vastupanu murdub, kui allasurutud rahvas lõpuks tõesti ärkama hakkab. Kolmandaks tuleb endal julge olla. Tuleb julge olla ka siis, kui see julgus näib paljudele vaid arutu uljusena."
Kolonni liikmete ja neid toetanud võrulaste auks täitis taeva tulevärk.
Tahteväljenduspäeva korraldamisele panid õla alla Võru linnavalitsus, Võrumaa muuseum ja kultuurimaja Kannel. Küsimusele, kas linnavalitsus toetab tahteväljenduspäeva ka edaspidi, vastas linnapea Kersti Kõosaar: "Jah, kindlasti, sest nii toetame ühistunnet. Aga ühiselt eesmärgi poole minnes on võimalik kõike saavutada."
Kalev Sport
Kalev Sport (enne sulgemist lühikest aega nimega TV4) oli Eesti maapealses digitaaltelevisioonis ja kaabelvõrkudes levinud spordisuunitlusega meelelahutuslik telekanal, mis töötas aastatel 2007–2009.
Kalev Sport alustas saateid 12. novembril 2007. 27. novembril 2007 alustas kanal maapealses digitelevisioonis vabakanalina saateid.
Alates 16. märtsist 2009 kandis telekanal nime TV4.
TV4 lõpetas saadete edastamise digilevis 24. aprillil 2009 kell 17.00. 30. aprillil 2009 lõpetas TV4 pildi edastamise ka kaabellevi operaatoritele, millega lõppes telekanali tegutsemine täielikult. Viimane teade TV4 ekraanil oli must tekst valgel taustal: "Oleme sunnitud alates 30. aprillist lõpetama TV4 edastamise. Vabandame ebamugavuste pärast".
Tee (jook)
pisi|Teepõõsad Tee on looduslik, aromaatne ja värskendav ning tulenevalt valmistusviisist kas rahustav või ergutav jook, mida saadakse teepõõsa lehtedest. Laiemalt nimetatakse teeks ka teistest taimedest või nende segudest kuumas vees leotamisel saadud jooke (tõmmis).
Tee tootmine
2012. aastal toodeti maailmas 4,8 miljonit tonni teed.
Kui lehed on korjatud, klopitakse neid enne järgnevat töötlemist. Sellest, kuidas neid töödeldakse – närtsitatakse, aurutatakse, rullitakse, kääritatakse, kuivatatakse või kombineeritakse neid meetodeid omavahel – oleneb, millist teed toodetakse.
On kolm põhilist tee rühma, mis saadakse teepõõsa lehtede erineva töötlemise tulemusena:
Viimase 10 aasta jooksul on igal aastal toodetud maailmas üle kolme miljoni tonni kuivatatud teed, umbes 72% sellest on must tee, 23% roheline ja ainult 4% muud sordid. Tänapäeval toodetakse teed umbes 30 riigis, kõige rohkem Hiinas, Indias, Keenias ja Sri Lankal. Tee põhjapoolseim kasvuala on Gruusia ja lõunapoolseim Argentina. Rohelist teed valmistavad aga vähem kui 10 riiki, neist kõige rohkem Hiina. Jaapan jääb toodetud koguselt teiseks, kuid ekspordiks läheb sellest ainult umbes 2%.
Tee ajaloost
Roheline, hiljem ka must tee on olnud Aasias tuntud juba kauem kui 5000 aastat. Teepõõsa päritolus ei ole spetsialistid kindlale selgusele jõudnud – oletatakse selle põlvnemist Kagu-Hiina, Põhja-Birma ja Ida-India kõrgendikelt või teise variandina, et see levis Indiast Assami regioonist edasi Hiinasse.
Lisaks joogile on teed ammustest aegadest alates kasutatud ka toidu valmistamisel. Näiteks Birmas on söödud värskeid teelehti salatina, Siiamis on lisatud kuivatatud lehti kalaroogadele, Tiibetis aga on tuntud puder, kus teelehtedele lisatakse röstitud odrajahu ja võid.
Esimene usaldusväärne kirjalik allikas teekasvatuse kohta pärineb aastast 350. Tol ajal oli tee hinnatud arstim, mitte igapäevane jook. Seda kasutati seedehäirete raviks ja närvide parandamiseks. Igal juhul oli nõudlus tee järele nii suur, et metsikult kasvavaid teelehti hakkas nappima ja seetõttu alustati Sichuanis mäenõlvadel teeviljelust.
5. sajandiks oli teejoomine lisaks ravimile Hiinas ka naudingu allikana laialt levinud ja paljud talupojad kasutasid osa maast tee kasvatamiseks.
Esimesed teelehed jõudsid Euroopasse Türgi kaupmeeste vahendusel, kes ajasid äri Hiina-Mongoolia piiril. Türklased müüsid teed paljudel kaubateedel ja nii selle kuulsus levis. 780. aastaks oli teega kauplemine nii populaarne, et Hiina valitsus pani selle maksu alla. Samas aastast pärineb ka teepiibel “Klassikalisi lugusid teest”, mille autor Lu Yu kirjeldab kõike, mida tol ajal tee kohta teati, muuhulgas töötas ta ka välja teejoomistseremoonia, mille järgi läks näiteks pärastlõunatee joomiseks vaja tervelt 24 eset.
Jaapanisse saabus tee 729. aastal tänu Hiinas õppinud buda munkadele. Nimelt leidsid mungad, et tee polnud mitte ainult tõhus arstim ja meeldiv jook, vaid ka erguti, mis ei lase neil pika meditatsiooni ajal tukastada. Jaapanis hakati innukalt teepõõsaid istutama ja 13. sajandil töötati välja oma teetseremoonia, mida nimetati cha-no-yu.
Lääneriike, kes huvitusid Kaug-Ida siidist ja vürtsidest, huvitas ka tee, kuid kuna maitsi oli teekond Hiinasse pikk ja ohtlik, ei toodud seda sisse kuigi palju. Enne 17. sajandit võis teed Euroopas kohata ainult õukondlaste või aristokraatide laual. Kõik muutus aga 1657. aastal, kui Londonis Garraway kohvimajas pakuti inglastele esimest korda avalikult teed.
Venemaale hakati teed Hiinast sisse tooma 17. sajandi lõpus. Selleks ajaks joodi teed juba peaaegu igas lääneriigis. Algul tehti seda kõikjal innukalt, varsti aga kaotas jook nii mõnelgi maal oma populaarsuse. Kuid venelased ja britid jäid vankumatuteks.
Eestis hakati teelehti müüma 1695. aastal Tallinna Raeapteegis.
left|pisi|Teekotikesed 17. ja 18. sajandi keskpaigas oli tee väga populaarne ka Suurbritannia Ameerika kolooniates (tulevastes Ameerika Ühendriikides). Kui Inglismaa kehtestas ranged teemaksud, kutsus see esile meeleavalduse, mida tuntakse Bostoni teejoomisena, ja mis omakorda pani aluse kahele suunale: Ameerika iseseisvumisele ja kohvi rahvusjoogiks tunnistamisele. Sellele lisaks on ameeriklased andnud oma panuse tee ajalukku teekotikeste leiutamisega ning tehes algust jäätee joomisega Saint Louise maailmanäitusel aastal 1904.
19. sajandi keskel hakkas Hiina kaotama oma teemonopoli. Britid hakkasid rajama teeistandusi Indiasse ja 1887. aastal importis Inglismaa esimest korda rohkem teed Indiast ja Tseilonilt kui Hiinast.
Teesordid
pisi|Kuivatatud musta tee lehed pisi|Türgi teeklaas Musta teed valmistatakse lehtedest, mida on enne kuumutamist ja kuivatamist fermenteeritud ehk kääritatud. Nendest saab tumeda punakaspruuni tõmmise. Musti teesid liigitatakse vastavalt teelehe suurusele: orange pekoe nimetust kannavad lehed, mis on väiksemad keskmise suurusega ja jämedamatest pekoe lehtedest. Kuigi liigiti mustade teede maitse varieerub, on see enamasti tugevam kui rohelistel või oolongiteedel.
Aasias üliarmastatud rohelist teed toodetakse lehtedest, mida on aurutatud ja kuivatatud, kuid mitte kääritatud. Sellistest lehtedest saab rohekaskollase tee, mille maitse on kergelt mõru ja sarnaneb rohkem värske teelehe maitsega.
Kaks tuntumat rohelist teed on Sencha ja Gunpowder.
Oolongiteed tehakse lehtedest, mis on osaliselt fermenteeritud ja need paigutuvad nii maitselt, värvuselt kui aroomilt musta ja rohelise tee vahepeale. Tuntuim oolong on Formosa oolong Taiwanilt.
Lisaks nimetatuile on veel mitmeid teisi teesorte: valge tee, kollane tee, punane tee jt.
Tee valmistamine
Eri rahvastel ja piirkondadel on sadu tee valmistamise meetodeid. Teed võidakse valmistada veega, piimaga, võiga, rasvaga, õliga jne. Teed mitte üksnes ei jooda, vaid mitmel pool ka süüakse: teelehtede peenike puru vahustatakse koore või mõne muu ainega, maitsestatakse ning süüakse väikestes kogustes. Tee maitsestamiseks võidakse lisada mitmesuguseid aineid ja drooge: soola, suhkrut, pipraid, nelki, muskaati, tsitrusvilju, rosinaid, mett, alkoholi jpm. Venemaal juuakse teed moosiga. Teed juuakse nii kuumalt kui ka jahutatult: rohkesti leidub ka jääteesorte.
Eestis üldtuntud tõde teevee keetmise kohta on pikka aega kõlanud nii, et tee valmistamiseks mõeldud vett ei tohiks lasta kaua keeda, kuna siis ei sisalda see enam küllaldaselt hapnikku ja teisi aineid, mis toovad välja tee parimad maitseomadused.
Tänapäeval võib seda arvamust pidada aga pooltõeks, kuna ülevõetuna Aasia kõrge teekultuuriga riikidest ei kehti need soovitused meie kraanivee kohta, mis vastavalt lubja- või kloorisisaldusele vajaks enne kasutamist kindlasti pikemat keetmist, soovitatavalt kaaneta kannus. On vägagi tõenäoline, et kõik need maitsenüansid, mida vees sisalduv hapnik ja muud ained aitaksid esile tuua, nullitakse kareda ja lisanditega kraanivee poolt. Nii et teevee keetmise kohta ei saa anda üheseid soovitusi ja lähtuma peaks eelkõige kasutatava vee omadustest.
Üks on aga kindel: parim teekann on savikann või portselanist ja ka klaasist nõu, mida ei tohiks kunagi pesta nõudepesuvahendiga, vaid ainult kuuma puhta veega. Samuti on oluline reegel kann enne teelehtede kannu panemist keeva veega korralikult kuumeneda lasta, et saavutada tee valmistamiseks vajalik optimaalne temperatuur.
Teelehti tuleks eelkuumutatud kannu mõõta arvestusega 1 teelusikatäis ühe tassi kohta pluss 1 lusikatäis nö kannule. Seejärel kallata keev vesi kannu, segada kergelt läbi ning asetada peale kaas ja soovi korral ka kannumüts. Mõnel pool on tänapäeval levinud esimese teevee kohene äraviskamine, põhjenduseks on vajadus teelehed "pesta" – loputada ära kasvatamisel kasutatud kemikaalid jms, mille jäägid võivad olla veel teepuru peal.
Tõmbamise aeg sõltub soovitud maitsest ja kangusest, kuid see peaks kestma vähemalt 3 minutit, kanget ja tumedat tõmmist soovides pikendage aega 5 minutini. Tõmbamise kestusest oleneb mitte üksnes tee maitse, värvus ja aroom, vaid ka selle toime. Esimese kolme minutiga lahustub teelehtedest vette peamiselt teiin (ehk kofeiin), mistõttu võib saadud jook olla küll hele ja lahjema maitsega, kuid siiski ergutav. Umbes 30 sekundi pärast tõmbamise algust hakkab kofeiini kogus vähenema, sest seda hakkavad siduma parkained. 5 minutit ja kauem kestva tõmbamise jooksul imbuvad joogisse värv- ja parkained, mis mõjuvad rahustavalt maole ja seedetraktile ning nõrgendavad teiini ergutavat mõju.
Tervislikud omadused
Teadusuuringud on tõestanud, et nii must kui ka roheline tee suurendab organismi antioksüdantide aktiivsust kuni 45%. Samuti arvatakse neil olevat antibakteriaalne toime, millest on kasu kaariese ja igemeprobleemide korral.
Tapio Wirkkala
pisi|Tapio Wirkkala Tapio Veli Ilmari Wirkkala (2. juuni 1915 Hanko – 19. mai 1985 Helsingi) oli soome disainer ja skulptor.
Tapio Wirkkala õppis Helsingis Töölö koolis ja aastatel 1933–1936 kunstitööstuskoolis. Skulptorina tegi ta algul peamiselt tellimustöid, sealhulgas sõjajärgseid langenute mälestusmärke. Ta tegutses ka graafikuna.
1946. aastal võitis Tapio Wirkkala Iittala klaastoodete ja 1947, aastal Soome Panga rahatähtede kujundamise võistluse. 1955. aastal käibele lastud Soome margad olidki Wirkkala kujundatud.
Ta kasutas väga erinevaid materjale: klaasi, puitu, portselani, metalli, plasti. Juba 1940. aastatel hakkas kasutama lennukivineeri, millest sai hiljem üks tema lemmikmaterjale. Tema suurim vineerskulptuur on 1967. aasta Montréali maailmanäituse jaoks valmistatud üheksa meetri kõrgune "Ultima Thule".
1972. aastast oli ta Soome Akadeemia liige.
Tapio Wirkkala oli abielus keraamik Rut Brykiga. Nende poeg Sami Wirkkala on sisekujundaja ja tütar Maaria Wirkkala maalikunstnik.
Tema on maetud Helsingi Hietaniemi kalmistule.
Valitsusside Peakorter
Valitsusside Peakorter (inglise keeles Government Communications Headquarters; GCHQ) on Suurbritannia ja Põhja-Iiri Ühendkuningriigi signaalluureagentuur, mis asutati 1946. aastal.
Asutus allub koos salaluureteenistuse Secret Intelligence Service'iga Suurbritannia Välisministeeriumile ja selle allüksused, mis asuvad väljaspool Suurbritannia territooriumi (Gibraltar, Türgi, Omaan, Küpros) asuvates Suurbritannia sõjaväebaasides, alluvad Kaitseministeeriumile. pisi|[[Cheltenhamis asuva Valitsusside Peakorteri makett]] Valitsusside Peakorter asub Cheltenhamis Gloucestershire'i krahvkonnas Kesk-Inglismaal.
Ajalugu
Suurbritannia side ja signaalluure moodustati algselt Suurbritannia Sõjamerelaevastiku Ministeeriumi Admiraliteedi Luureosakonna dešifreerimisteenistusena, nn Kabinet 40-na, mille juht oli Sir James Alfred Ewing.
Tegevus Esimeses maailmasõjas
8. septembril ( 26. augustil vkj ) 1914 sattus Saksamaa Keisririigi laevastiku ristleja SMS Magdeburg Eestimaa kubermangu rannikul Osmussaare juures udus madalikule. Laevalt leiti Saksa sõjalaevastiku signaalkonduktori juurest raadiosidepidamiseks vajalike salajaste šifrikoodide raamat (Saksa laevastiku signaalraamat) ja salajased merekaardid, mis edastati pärast koopiate tegemist Suurbritannia Admiraliteedile ja mis kergendas Suurbritannia Admiraliteedi Luureosakonna dešifreerimisteenistusel saksa salajase sidekoodisüsteemi dešifreerimist.
Pärast Esimest maailmasõda toimunud sõjaväe ja sõjaväekulutuste kokkuhoidu reorganiseeriti Admiraliteedi Luureosakonna dešifreerimisteenistus 1919. aastal Briti valitsuse kodeerimis- ja šifreerimiskeskuseks (Government Code & Cipher School), mis 1922. aastal allutati Suurbritannia ja Iirimaa Ühendkuningriigi välisministeeriumile ja Secret Intelligence Servicele 1923. aastal, kuhu koondati kõik Suurbritannia luureteenistused – nii Suurbritannia Admiraliteedist (1919), Sõjaministeeriumist kui ka välisministeeriumi poliitilise luure osakond (1921) ja Kuninglike Õhujõudude luureosakond 1929. aastal.
Kommunismioht
Kahe maailmasõja vahelise aja alguses 1920. aastail oli Suurbritannia dešifreerimisteenistuse töö suunatud põhiliselt Nõukogude Liidust suunatud kommunistliku õõnestustöö tõkestamisele Suurbritannia ja Põhja-Iiri kuningriigis, mida viisid läbi Nõukogude kaubandusesinduse ja kominterni agitaatorid. Nõukogude Venemaa vastast dešifreerimistegevust edendas pärast oktoobrirevolutsiooni Venemaalt õnnelikult põgenenud ja Suurbritanniasse asunud Venemaa keisririigi Välisministeeriumi Musta kabineti dešifreerija Ernst Fetterlein.
Juhtkond
Järgnevalt on loetletud GCHQ ja GC&CS-i direktorid:
Praegused ja endised luurejaamad
Loetletud on praeguseid ja endiseid GCHQ poolt opereeritud luurejaamu:
Piteå
Piteå (soome Piitime; põhjasaami Biŧon; lule saami Bihtán) on linn Rootsis Norrbotteni läänis, Piteå valla keskus.
2005. aastal oli elanike arv 22 650.
Eesti Rahvuspartei
Eesti Rahvuspartei (ERP) oli kavandatud linnavendade organisatsioon Eestis aastatel 1969–1970.
Idee autor oli Villu Saarts (1942–2008). 1965. aastal karistati teda kolmeaastase vabadusekaotusega, mille ta kandis Tallinnas asunud üldrežiimiga vangilaagris. Seal leidis Saarts poliitilise mõttekaaslase Raivo Mõttuse (sündinud 1944). Vabanedes kavatsesid nad moodustada organisatsiooni nimetusega Eesti Rahvuspartei. 1968. aastal vabastati nad mõlemad vangilaagrist. Kuna Mõttus viibis administratiivjärelevalve all, said nad sidet pidada üksnes kirja teel. Konspiratsiooni huvides kasutati varjunimesid. Villu Saarts: "Teeme nii, et nüüdsest peale oled Sina Müller ja mina Kroon. Oma õiged nimed jätame teiste ees saladusse." Saarts võttis endale varjunimeks V. Kroon ja auastmeks kindralmajori, Mõttuse varjunimeks sai R. Müller ja auastmeks ooberst. Villu Saarts: "Sul on õigus oma meestele auastmeid jagada kuni kapteni aukraadini (kapten kaasaarvatud). Vanemohvitserid nimetan ametisse mina."
Partei tegevus piirdus kirjavahetusega Saartsi ja Mõttuse vahel, kuni viimase mobiliseerimiseni Nõukogude armeesse detsembris 1969.
3. augustil 1970 arreteeris KGB Villu Saartsi ning tema ja Mõttuse vastu algatati kriminaalasi. Raivo Mõttuse elukoha läbiotsimisel Tallinnas aadressil Taara tänav 21a leiti palju partei materjale ning Saartsi ja Mõttuse kirjavahetus. Kirjavahetus koosnes peamiselt Saartsi juhenditest Mõttusele. Selle alusel mõisteti Villu Saarts 24. novembril 1970 neljaks aastaks ja kuueks kuuks vangilaagrisse. Raivo Mõttus vabastati kriminaalvastutusest puhtsüdamliku ülestunnistuse ja teenimise tõttu Nõukogude armees.
Viktor Niitsoo: ...Villu Saartsi moodustatud Eesti Rahvuspartei'' (ERP) juhtum tundub olevat tšekistide poolt kunstlikult kokkuseatud kriminaalasi. Tegelikult ei olnud mingit organisatsiooni ega vaenutegevust, mis oleks mahtunud nõukogudevastase organisatsiooni ja propaganda paragrahvi raamidesse. Ilmselt oli Eesti NSV KGB juhtidele vajalik näidata aktiivsust Moskva ülemuste silmis, et sel viisil õigustada oma olemasolu vajalikkust ja koosseisude suurust.''
Zagrebi maakond
Zagrebi maakond on 1. järgu haldusüksus Horvaatias.
Administratiivne jaotus
Zagrebi maakond jaguneb 9 linnaks ja 25 vallaks.
Mary McAleese
Mary Patricia McAleese (iiri Máire Mhic Ghiolla Íosa; neiupõlvenimi Mary Patricia Leneghan; sündinud 27. juunil 1951 Belfastis) on Iirimaa poliitik.
11. novembrist 1997 kuni 11. novembrini 2011 oli ta Iirimaa president. Ta valiti esimest korda sellesse ametisse 1997. aastal ja teist korda 2004. aastal. thumb|vasakul|Mary Patricia McAleese, 2007
Suur mažoorseptakord
Priimi ja septimi vahe on suur septim.
Suured mažoorseptakordid
thumb
Acord de sèptima
Bellona (täpsustus)
Bellona oli vanarooma mütoloogias sõjajumalanna, tema järgi on nime saanud erinevad asjad ja mõisted:
Krievragciems
Krievragciems on küla (mazciems) Lätis Talsi piirkonnas Ķūļciemsi valla kirdeosas.
Küla asub merepinnast 4 meetri kõrgusel Engure järve kaldal ja jääb osaliselt Engure järve loodusparki. Krievragciems asub valla keskusest Ķūļciemsist 2,7, piirkonna keskusest Talsist 34 ja Riiast 94 kilomeetri kaugusel.
Külas asub kohalik kalmistu. Sinna jääb ka Krievragsi bussipeatus.
Aastal 2015 oli Krievragciemsis 33 elanikku, aastal 2017 ja 2020 oli elanikke 30.
Sokal (Ukraina)
Sokal (ukraina Сокаль) on linn Ukrainas Lvivi oblastis Tšervonohradi rajoonis. Kuni 2020. aastani oli linn Sokali rajooni halduskeskus. Sokal asub Bugi jõe paremal kaldal, Poola piirist umbes 15 km kaugusel, Lvivist ligikaudu 76 km põhjas.
Sokalit on esmamainitud 1377. aastal, Magdeburgi linnaõigused sai 1424. aastal. Esimese Poola jagamise tagajärjel läks 1772. aastal Austria keisririigi võimu alla. 1918–1939 oli Sokal Poola koosseisus.
Ukraina 2001. aasta rahvaloenduse andmetel oli Sokali elanikest ukrainlasi 95,64%, venelasi 3,15%, valgevenelasi 0,43% ja poolakaid 0,18.
Hippokratese vanne
pisi|12. sajandi käsikiri on ristikujuline, et vannet visuaalselt kristlike ideedega seostada Hippokratese vanne on eetikavanne, mille annavad arstid.
Algupärane vande tekst
Ma vannun arst Apolloni ja Asklepiose, Hügieia ja Panakeia ja kõikide jumalate ja jumalannade juures, neid tehes tunnistajaks, et ma täidan järgmise vandelise kohustuse, nii palju kui jätkub mul jõudu ja otsustusvõimet.
Ma tahan austada oma õpetajat selles minu kunstis nagu oma lihalikke vanemaid; minu elu peab temale kuuluma ja ta võib kasutada minu vara ja omandust, kui ta seda vajab; ma austan tema järglasi nagu oma vendi ja õpetan neile ravikunsti, kui nad tahavad seda õppida, ilma tasuta ja ilma lepinguta; ma annan eeskirja ja suusõnalise õpetuse ja kogu sinna kuuluva teaduse oma poegadele edasi kui ka minu õpetaja omadele, ja peale selle ainult seesuguseile õpilasile, kes juba kohustatud ja vannutatud arstilise seaduse põhjal, muidu ei kellelegi.
Ma korraldan haigete eluviisi nende kasuks parema võime ja otsuse järele; aga kõik, mis kahjustab või vigastab haiget, tahan neilt eemal hoida.
Ma ei anna kellelegi surmavalt toimivat mürki, isegi kui ta seda minult palub; ka ei anna ma sellele sihitud nõu.
Samuti ei anna ma kunagi naisele vahendit idaneva elu hävitamiseks.
Pühalt ja puhtalt tahan ma oma elu ja meie kunsti säilitada.
Kellelegi ei tee ma kivilõiget, vaid jätan selle käsialustele, kes seda tegelust tunnevad.
Kui paljudesse majadesse ma ka ei astu, ikka tahan ma sisse astuda haigete tervistuseks ja eemale jääda igast ettenähtavast ja hävitavast kahjustusest, eriti aga lihahimu tegudest naiste ja meeste, vabade ja orjade kehadel.
Mis ma aga ravi ajal näen või kuulen või ka väljaspool ravi läbikäimises inimesiga, mis ei tohi levida, sellest tahan vaikida ja kõiki neid asju käsitleda kui saladusi.
Kui ma seda vannet pean ja ei riku, siis olgu mulle lubatud minu elust ja minu kutsest rõõmu tunda, igaveseks ajaks jäädes kõikide inimeste juures lugupidamisse. Kui ma aga vannet murran ja valevandlikuks saan, siis tabagu mind vastupidine saatus.
Tänapäevane sõnastus
Tänapäeval on riigiti kasutusel erinevaid Hippokratese vande variante. Eestis ei kasutata Hippokratese vannet, vaid kasutusel on arstivanne, milles kajastuvad olulisemad Hippokratese sõnastatud põhimõtted, kuid välja on jäetud see, mis tänapäeval juba iganenud on (jumalate ees vandumine või keeld kasutada nuga), lisatud on kaasaegse arstieetika olulisemad põhimõtted (tõenduspõhisus, patsiendi autonoomia, informeeritud nõusolek). 18. märtsil 2009 kinnitas Tartu Ülikooli arstiteaduskonna nõukogu uuendatud arstivande :
Vaata ka
Hippokratész
Zadari maakond
Zadari maakond on 1. järgu haldusüksus Horvaatias.
Andres Koogas
Andres Koogas (sündinud 5. septembril 1987) on Eesti jalgpallur, kes mängib Eesti meistriliiga klubis JK Nõmme Kalju.
Šibeniki-Knini maakond
Šibeniki-Knini maakond on 1. järgu haldusüksus Horvaatias.
Babydoll
pisi|Babydoll riidepuul Babydoll on naiste öörõivas, mis sarnaneb lühikese öösärgi või negližeega, kuid on kaunistatud pitsi, kroogete, aplikatsioonide, lipsukeste, paelte või karvaboaga. Babydoll võib olla läbipaistev, sageli aga on see tehtud nailonist, šifoonist või siidist. Babydoll ' i peetakse provotseerivaks öörõivaks.
Babydoll ' i eripäraks on ümarkaelus ja pikkus: alläär asub põlvejoonest umbes 15 cm kõrgemal.
Aastatel 1930–1940 oli babydoll populaarne päevakleit, saades oma nime sarnasusest nukukleidiga. Sageli kannavad sellist kleidikest ka imikud, kleit on nii lühike, et vanematel on imelihtne mähkmeid vahetada.
Babydoll kogus populaarsust kui täiskasvanute öörõivas 1956. aastal pärast filmi "Baby Doll" ilmumist. Samal ajal ilmus kasutusse ka palju uusi odavaid sünteetilisi materjale, millest babydoll ' e valmistati, mistõttu oli see kõigile kättesaadav. Tänapäeval on babydoll ennekõike seksikas täiskasvanute öörõivas. Lühike rõivaese jätab katmata jalad ja sageli paljastub läbi pitsi ka veidi rinda. Enamasti müüakse babydoll ' i komplektis samas stiilis püksikutega, mis ülaosa alt kelmikalt välja paistavad.
Michael Somare
thumb|Michael Somare Sir Michael Somare (9. aprill 1936 Rabaul – 26. veebruar 2021) oli Paapua Uus-Guinea poliitik.
Ta oli riigi esimene peaminister pärast iseseisvumist (1975–1980) ja uuesti 1982–1985 ning 2002–2010. 13. augustil 2007 valis Paapua Uus-Guinea parlament ta 86 poolthäälega neljandaks ametiajaks riigi peaministriks.
Ta sündis Ludwig Somare Sana ja Kambe Somare pojana. Ludwig töötas 1922–1947 politseinikuna ja tõusis seersandi aukraadini. Ta julgustas inimesi asutama väikeettevõtteid ja kooperatiive, asutas Angorami kooperatiivide ühingu ja juhatas seda 1961–1967. Seejärel tegeles ta kauplemisega kuni surmani 1972. aastal. Tal oli 4 naist ja 6 last, kellest Michael oli vanim.
Algul kuulus ta Pangu Parteisse, mille ta 1967. aastal koos mõttekaaslastega asutas. 1968. aastal valiti ta Uus-Guinea teistel parlamendivalimistel parlamenti. Pangu Partei sai parlamenti 9 liiget, lükkas tagasi kutse koalitsiooniläbirääkimistele ja Somarest sai Uus-Guinea esimene ametlik opositsioonijuht. Parlamendi III koosseisus, mis valiti 1972, moodustas Pangu Partei koalitsioonivalitsuse ning sai algul rahandus- ja hiljem peaministriks. Somare mängis võtmerolli Paapua Uus-Guinea omavalitsuse saamisel 1973. aastal ning iseseisvumisel 1975. aastal, samuti põhiseaduse ettevalmistamisel ja vastuvõtmisel.
Ta oli Rahvusliku Liidupartei (National Alliance Party) esimees.
2005. aasta märtsis, kui ta hakkas Austraaliast Brisbane'ist koju lendama, käskis turvatöötaja Somarel rutiinse kontrolli käigus kingad jalast ära võtta. Somare pidas seda solvamiseks ning see põhjustas diplomaatilise protesti ja kahe riigi suhete jahenemise. Port Moresbys marssisid sajad inimesed Austraalia konsulaadi eest läbi, nõudes vabandust ja kompensatsiooni.
13. detsembril 2010 astus ta ametist tagasi, et vastata talle esitatud süüdistustele ametiseisundi kuritarvitamises.
Silelihased
Silelihased on lihased, mis koosnevad siseelundite seinu vooderdavatest silelihasrakkudest.
Silelihased tõmbuvad kokku aeglaselt ja inimese tahtest sõltumata.
Jaunpļavas
Küla asub merepinnast 4 meetri kõrgusel Dursupe jõe kaldal ja jääb osaliselt Engure järve maastikukaitsealale. Jaunpļavas asub valla keskusest Ķūļciemsist 7, piirkonna keskusest Talsist 39 ja Riiast 83 kilomeetri kaugusel.
Suurem osa külast jääb Zentene valda, kus moodustab ametlikult eraldiseisva küla. Jaunpļavas on tekkinud endise karjamõisa juurde, mis rajati Engure järve veetaseme alandamise järel.
August von Bulmerincq
pisi|200px|August von Bulmerincq August Michael von Bulmerincq (31. juuli (ukj 12. august) 1822 Riia – 18. august 1890 Stuttgart) oli baltisaksa õigusteadlane, kaupmehe poeg.
Elulugu
Lõpetas 1841 Riia gümnaasiumi ja 1845 kandidaadikraadiga Tartu ülikooli, õigusteaduse magister (1849, TÜ), õigusteaduse doktor (1856, TÜ). Täiendas end Königsbergis, Berliinis, Bonnis ja Heidelbergis. Töötas 1848–54 Riias magistraadiametnikuna. Oli 1854–56 Tartu Ülikooli eradotsent, 1856–57 riigi- ja rahvusvahelise õiguse erakorraline ja 1858–75 korraline professor, 1867–68 ka õpperingkonna kuraator. Asutas 1863 põllumajandusliku nädalakirja "Baltische Wochenschrift für Landwirtschaft, Gewerbefleiss und Handel" (ilmus 1863–1915), tegi kaastööd ajakirjale Baltische Monatsschrift. Läks 1875 Saksamaale, kus töötas 1881–1990 Heidelbergi Ülikoolis rahvusvahelise õiguse kateedri juhatajana ja professorina. Oli Rahvusvahelise Õiguse Instituudi (Institut du Droit International) asutajaliikmeid ja 1887 president.
Upenieki (Ķūļciemsi vald)
Upenieki on küla (skrajciems ehk hajaküla) Lätis Talsi piirkonnas Ķūļciemsi valla lääneosas.
Küla asub merepinnast 9 meetri kõrgusel Dzedrupe jõe ääres. Upenieki asub valla keskusest Ķūļciemsist 3, piirkonna keskusest Talsist 29 ja Riiast 90 kilomeetri kaugusel.
Küla rajati nõukogude perioodil kohaliku kolhoosi karjafarmi juurde.
Kat DeLuna
pisi|Kat DeLuna (2009) Kathleen Emperatriz DeLuna (sündinud 17. novembril 1987 Bronxis New Yorgis) on USA laulja.
Tuntuks sai ta looga "Whine Up", mis oli tema debüütsingel.
Spliti-Dalmaatsia maakond
Spliti-Dalmaatsia maakond on 1. järgu haldusüksus Horvaatias.
Skalaariga korrutamine
Skalaariga korrutamine on üldistus tehtele "geomeetrilise vektori korrutamine arvuga". Üldiselt saab skalaariga korrutamise defineerida iga algebralise süsteemi jaoks, milles on defineeritud liitmine, kusjuures skalaariks nimetatakse sel juhul mõne ringi elementi. Tavaliselt räägitakse skalaariga korrutamisest vektorruumides või moodulites.
Definitsioon
Olgu S algebraline süsteem, milles on defineeritud liitmine, ja R mõni ring. Korrutamine skalaari ehk ringi R elemendiga on niisugune operatsioon mis määrab iga x \in S ja jaoks üheselt elemendi  nii, et iga x, y \in S ja  korral on rahuldatud aksioomid Kui R on ühikuga ring (st leidub ühikelement e \in R), siis lisandub aksioom ja kui süsteemis S on määratud ka korrutamine, siis lisandub aksioom
Motörhead (laul)
Laul oli viimane, mille Lemmy Hawkwindi jaoks kirjutas (varem oli ta kirjutanud näiteks ühe selle tuntuima loo "Silver Machine"). "Motorhead" ilmus esmakordselt Hawkwindi singli "Kings of Speed" B-poolel 1975. aasta alguses. Sama aasta 9. mail ilmus laul ka Hawkwindi albumil "Warrior on the Edge of Time". Ka loo originaalvariandis laulab Lemmy ning lisaks bändi enda pillidele kasutati selles viiulit.
Kui Lemmy samal aastal Hawkwindist vallandati, asutas ta uue bändi, mille nimi oli esialgu Bastard, kuid peagi nimetas ta selle ümber Motörheadiks. Nii bändi nimi kui ka sellele nime andnud laul tähendavad slängis amfetamiini tarvitajat.